14. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Οικ. 54722/1621 της 29 Σεπτ./10 Οκτ. 2008 (ΦΕΚ  Β΄2106) Τυποποιημένες Κατασκευές Κεραιών. Έχοντας υπόψη: α. Το άρθρο 4 παρ.1 και 2 εδάφιο ιδ, το άρθρο 12 παρ. λα’ και το άρθρο 31 παρ. 22 του ν. 3431/2006 «Περί Ηλεκτρονικών Επικοινωνιών και άλλες διατάξεις» (Α΄13). β. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα, που κωδικοποιήθηκε με το άρθρο πρώτο του π.δ. 63/2005 (Α΄98). γ. Το π.δ. 293/1999 «Οργανισμός του Υπουργείου Μεταφορών και Επικοινωνιών», όπως ισχύει (Α΄ 263). δ. Την υπ’ αριθμ.  53571/3839/2000 κοινή υπουργική Απόφαση «Μέτρα Προφύλαξης του Κοινού από τη Λειτουργία Κεραιών Εγκατεστημένων στην Ξηρά» (Β΄ 1105). ε. Το Πρότυπο ΕΛΟΤ 1422 «Συνεγκατάσταση κεραιών ραδιοεπικοινωνιών» στ. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: 22.Μ.α.14 Εγκατάσταση – Λειτουργία Κατασκευών Κεραιών Άρθρο 1 Πεδίο εφαρμογής Η παρούσα απόφαση εφαρμόζεται σε μεσαίες και μικρές κατασκευές κεραιών όπως αυτές ταξινομούνται στο Πρότυπο ΕΛΟΤ 1422-1. Οι μεσαίες κατασκευές κεραιών, που υπάγονται στην παρούσα απόφαση, περιορίζονται σε ύψος μέχρι 5,5 μέτρων στο οποίο δεν συμπεριλαμβάνεται το τυχόν απαιτούμενο αλεξικέραυνο. Άρθρο 2  Ορισμοί Κατασκευή κεραίας: Το σύστημα των κεραιών εκπομπής και λήψης ραδιοσημάτων μετά των κατασκευών στήριξης τους, εξαρτημάτων και παρελκομένων. Τυποποιημένη Κατασκευή Κεραίας (ΤΚΚ): Κατασκευή Κεραίας με συγκεκριμένα τεχνικά, δομικά, κατασκευαστικά και ηλεκτρομαγνητικά χαρακτηριστικά, η οποία διατίθεται ως ολοκληρωμένο προϊόν στην αγορά. Έγκριση τύπου ΤΚΚ: Η διαδικασία, με την οποία διασφαλίζεται ότι ΤΚΚ πληρούν τις βασικές απαιτήσεις σχετικά με την ηλεκτρική ασφάλεια, τη στατική ασφάλεια, τις ραδιοεπικοινωνίες, την προστασία του περιβάλλοντος και την προστασία της υγείας του γενικού πληθυσμού. Άρθρο 3 Βασικές απαιτήσεις Τυποποιημένων  Κατασκευών Κεραιών (ΤΚΚ) 1. Κάθε ΤΚΚ πρέπει να ικανοποιεί τις εξής βασικές απαιτήσεις: α) Ηλεκτρικής ασφάλειας, όπως αυτή προσδιορίζεται από την ισχύουσα νομοθεσία και τα ισχύοντα Ευρωπαϊκά Πρότυπα. Ειδικότερα, όλα τα προσιτά μέρη που επιδέχονται χειρισμό ή με τα οποία το ανθρώπινο σώμα μπορεί να έρθει σε επαφή πρέπει να είναι σε δυναμικό γης ή κατάλληλα μονωμένα και η καλωδίωση να έχει τοποθετηθεί κατά τη φάση κατασκευής της ΤΚΚ. Η ΤΚΚ πρέπει να επιτρέπει τη σύνδεση με τη γείωση του κτιρίου μέσω κατάλληλου ακροδέκτη. β) Στατικής επάρκειας, όπως αυτή προσδιορίζεται από την ισχύουσα νομοθεσία και τους τεχνικούς κανονισμούς που εφαρμόζονται. Ειδικότερα, εφόσον η ΤΚΚ προβλέπεται να εγκατασταθεί σε οροφή κτιρίου, το βάρος της κατασκευής δεν θα υπερβαίνει τα 150 kg/m2. γ) Συμμόρφωσης του πολικού διαγράμματος ακτινοβολίας των κεραιών με τις ισχύουσες Συστάσεις της Διεθνούς Ένωσης Τηλεπικοινωνιών (ITU) και  τα ισχύοντα Πρότυπα του Ευρωπαϊκού Ινστιτούτου Τηλεπικοινωνιακών Προτύπων (ETSI), το οποίο δεν πρέπει να τροποποιείται από τυχόν περιβλήματα. Το διάγραμμα ακτινοβολίας πρέπει να είναι μετρημένο από πιστοποιημένο φορέα μαζί με τα περιβλήματα εφόσον υπάρχουν καθόλο το ύψος της κατασκευής. δ) Να είναι κατασκευασμένη από υλικά, τα οποία δεν προκαλούν ζημιά στο περιβάλλον, να παρουσιάζει ομοιομορφία, οι καλωδιώσεις προς τις κεραίες να μην είναι ορατές και το σχήμα τους να είναι διακριτικό. ε) Να είναι σχεδιασμένη με τρόπο ώστε να εμποδίζεται ή τουλάχιστον να δυσχεραίνεται η είσοδος νερού σε αυτή και, σε κάθε περίπτωση, να εξασφαλίζεται η εκκένωση του νερού που θα μπορούσε να συγκεντρωθεί. στ) Να αντέχει σε ταχύτητες ανέμου τουλάχιστον 150 km/h. 2. Όταν στις ΤΚΚ συνδέεται ραδιοεξοπλισμός πρέπει να εφαρμόζονται: α) Οι απαιτήσεις της ισχύουσας νομοθεσίας για την ηλεκτρομαγνητική συμβατότητα συμπεριλαμβανομένων των διατάξεων του Προτύπου ΕΛΟΤ 1422 που εφαρμόζονται κατά την φάση της εγκατάστασης ανάλογα με την περίπτωση. β) Οι απαιτήσεις της ισχύουσας νομοθεσίας για τη συμμόρφωση των ραδιοσταθμών βάσης και σταθερών τερματικών σταθμών για ασύρματα τηλεπικοινωνιακά συστήματα με βασικούς περιορισμούς ή επίπεδα αναφοράς σχετικά με την έκθεση γενικού πληθυσμού στα ηλεκτρομαγνητικά πεδία ραδιοσυχνοτήτων. Άρθρο 4 Αξιολόγηση της συμμόρφωσης ΤΚΚ  και έκδοση έγκρισης τύπου 1. Η αίτηση για την έκδοση έγκρισης τύπου υποβάλλεται από τον κατασκευαστή ή τον εγκατεστημένο στην Ελλάδα εξουσιοδοτημένο αντιπρόσωπο του στην αρμόδια Υπηρεσία του Υπουργείου Μεταφορών και Επικοινωνιών (ΥΜΕ), Διεύθυνση Πιστοποίησης. 2. Η αίτηση περιλαμβάνει: α) Το όνομα και τη διεύθυνση του κατασκευαστή και, εφόσον η αίτηση υποβάλλεται από τον εντολοδόχο, το όνομα και τη διεύθυνση του εντολοδόχου αυτού. (Μετά τη σελ. 724) Σελ. 725 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.14 β) Τεχνικό φάκελο, από τον οποίο να προκύπτει η πιστότητα του προϊόντος προς τις απαιτήσεις της παρούσας απόφασης και η κάλυψη, στο βαθμό που αυτό απαιτείται για την αξιολόγηση, τον σχεδιασμό της κατασκευής και της λειτουργίας του προϊόντος. 3. Ο τεχνικός φάκελος περιλαμβάνει τουλάχιστον τα παρακάτω: α) Τεχνική περιγραφή της ΤΚΚ β) Κυκλωματικά διαγράμματα και διαγράμματα συρματώσεων και καλωδιώσεων γ) Μηχανολογικό σχέδιο γενικής διάταξης της ΤΚΚ δ) Κατάλογο των εφαρμοζόμενων προτύπων ε) Αξιολόγηση της εφαρμογής των προτύπων στ) Τεχνικά στοιχεία των υποσυστημάτων ζ) Κατάλογο μερών (Parts list) η) Αντίγραφα σημάνσεων και ετικετών των υποσυστημάτων θ) Αντίγραφα οδηγιών (για το χρήστη, το συντηρητή, τον εγκαταστάτη) στην Ελληνική γλώσσα ι) Εκθέσεις δοκιμών και μετρήσεων του πολικού διαγράμματος ακτινοβολίας από πιστοποιημένο φορέα ια) Περιγραφή και πιστοποιητικά ελέγχου ποιότητας του μεταλλικού μέρους ιβ) Δήλωση συμμόρφωσης με τις εφαρμοζόμενες κατά περίπτωση, Οδηγίες της Ε.Ε. και Συστάσεις της Διεθνούς Ένωσης Τηλεπικοινωνιών ιγ) Τα απαιτούμενα πιστοποιητικά για την ηλεκτρική ασφάλεια του προϊόντος ιδ) Μελέτη στατικής επάρκειας της κατασκευής εκπονημένη από αρμόδιο μηχανικό, με την οποία επιπλέον, καθορίζεται το είδος και το μέρος του κτιρίου στο οποίο είναι δυνατή η εγκατάσταση της κατασκευής χωρίς δημιουργία δυσμενών επιπτώσεων σε άλλες φέρουσες κατασκευές. Σε περίπτωση εγκατάστασης στο έδαφος, η μελέτη περιλαμβάνει τις οδηγίες θεμελίωσης και στήριξης της κατασκευής. ιε) Φωτογραφίες όλων των τμημάτων, τα οποία υπόκεινται σε αξιολόγηση, ως και των όψεων ολόκληρης της ΤΚΚ. 4 Ο αιτών θέτει στη διάθεση του ΥΜΕ ένα δείγμα, αντιπροσωπευτικό της εν λόγω παραγωγής, το οποίο ονομάζεται «τύπος». Ο τύπος είναι δυνατόν να τηρείται στις εγκαταστάσεις του κατασκευαστή ή του εξουσιοδοτημένου αντιπροσώπου του. 5 Η αρμόδια Υπηρεσία του ΥΜΕ: Σελ. 726 Τεύχος     Σελ.      α) Εφόσον απαιτείται προσδιορίζει τη διεξαγωγή αυτοψίας για την εξέταση του τύπου, των καταλλήλων ελέγχων και των απαραίτητων δοκιμών καθώς και κάθε σχετική λεπτομέρεια. β) Εξετάζει τον τεχνικό φάκελο, επαληθεύει ότι ο τύπος έχει κατασκευαστεί σύμφωνα με τον τεχνικό φάκελο, προσδιορίζει τα στοιχεία τα οποία σχεδιάστηκαν σύμφωνα με τις σχετικές διατάξεις των προτύπων που εφαρμόζονται, καθώς και τα στοιχεία τα οποία σχεδιάστηκαν χωρίς να εφαρμοστούν οι σχετικές διατάξεις των προτύπων αυτών. 6 Σε περιπτώσεις όπου ο τύπος πληροί τις διατάξεις της παρούσας απόφασης, η αρμόδια Υπηρεσία του ΥΜΕ χορηγεί στον αιτούντα βεβαίωση εξέτασης και έγκρισης του τύπου. Η βεβαίωση περιέχει εκτός των άλλων, το όνομα και τη διεύθυνση του κατασκευαστή, τα συμπεράσματα του ελέγχου, τις προϋποθέσεις ισχύος του πιστοποιητικού και τα απαραίτητα στοιχεία για την αναγνώριση του εγκεκριμένου τύπου. 7 Η αρμόδια Υπηρεσία του ΥΜΕ προσαρτά στην βεβαίωση κατάλογο των σημαντικών τμημάτων του τεχνικού φακέλου και φυλάσσει αντίγραφο του καταλόγου αυτού. 8 Αντίγραφο της βεβαίωσης κοινοποιείται στην ΕΕΤΤ και στην ΕΕΑΕ. 9 Σε περίπτωση που η αρμόδια Υπηρεσία του ΥΜΕ δεν χορηγεί στον κατασκευαστή την έγκριση, παραθέτει τους λόγους της μη χορήγησης. Κατά της απορριπτικής απόφασης επιτρέπεται προσφυγή εντός ενός μηνός από την επομένη της κοινοποίησης ενώπιον του Γενικού Διευθυντή Επικοινωνιών. 22.Μ.α.14 Εγκατάσταση – Λειτουργία Κατασκευών Κεραιών 10 Ο αιτών ενημερώνει την αρμόδια Υπηρεσία του ΥΜΕ που έχει στην κατοχή του τον τεχνικό φάκελο της βεβαίωσης «τύπου» για οποιαδήποτε τροποποίηση του εγκεκριμένου προϊόντος για την οποία πρέπει να χορηγηθεί νέα έγκριση στις περιπτώσεις που οι τροποποιήσεις αυτές μπορούν να επηρεάσουν την πιστότητα προς τις βασικές απαιτήσεις ή προς τις προβλεπόμενες προϋποθέσεις για τη χρήση του προϊόντος. Η νέα αυτή έγκριση χορηγείται υπό μορφή προσθήκης στην αρχική βεβαίωση εξέτασης και έγκρισης του τύπου. 11 Ο κατασκευαστής ή ο εντολοδόχος του φυλάσσει, μαζί με τον τεχνικό φάκελο, αντίγραφο των βεβαιώσεων εξέτασης και έγκρισης του τύπου και των σχετικών συμπληρωμάτων για περίοδο τουλάχιστον δέκα ετών από την τελευταία ημερομηνία κατασκευής του προϊόντος. 12 Όταν ούτε ο κατασκευαστής, ούτε ο εντολοδόχος του είναι εγκατεστημένοι στην Ελλάδα, υπόχρεο για τη διατήρηση του τεχνικού φακέλου στη διάθεση των αρμόδιων αρχών είναι το πρόσωπο που είναι υπεύθυνο για τη διάθεση του προϊόντος στην ελληνική αγορά. Άρθρο 5 Σήματα και πληροφορίες 1. Κάθε ΤΚΚ αναγνωρίζεται από τον αριθμό τύπου, παρτίδας, σειράς, ή οποιαδήποτε άλλη πληροφορία επιτρέπει την αναγνώρισή της. 2. Κάθε ΤΚΚ συνοδεύεται από το όνομα και τη διεύθυνση του κατασκευαστή ή από το όνομα και τη διεύθυνση του εξουσιοδοτημένου αντιπροσώπου του ή του προσώπου που είναι υπεύθυνο για τη διάθεση της ΤΚΚ στην αγορά. 3. Οι ανωτέρω πληροφορίες αναγράφονται σε ανεξίτηλη πινακίδα από ανθεκτικό στη φθορά και τη διάβρωση υλικό, με ευδιάκριτους και ευανάγνωστους χαρακτήρες, η οποία τοποθετείται επάνω στην ΤΚΚ. 4. Ο κατασκευαστής παρέχει πληροφορίες στην ελληνική γλώσσα για οποιεσδήποτε ειδικές προφυλάξεις που πρέπει να λαμβάνονται κατά τη συναρμολόγηση, την εγκατάσταση, τη συντήρηση ή τη χρήση της συσκευής ώστε να εξασφαλίζεται, όταν τεθεί σε λειτουργία, η συμμόρφωση της προς τις απαιτήσεις προστασίας που προβλέπονται στο Άρθρο 3 της παρούσας απόφασης. Άρθρο 6 Μέτρα προστασίας και διασφάλισης 1. Εφόσον κατόπιν ελέγχου από την αρμόδια Υπηρεσία ή την ΕΕΤΤ ή την ΕΕΑΕ διαπιστωθεί ότι με ευθύνη του κατασκευαστή της, η ΤΚΚ δεν  συμμορφώνεται προς τα εγκεκριμένα χαρακτηριστικά τα οποία αναγράφονται στην έγκριση τύπου, με απόφαση του Υπουργού Μεταφορών και Επικοινωνιών μπορούν να επιβάλλονται τα εξής μέτρα: α) Ανάκληση της έγκρισης τύπου ή/και β) απόσυρση της ΤΚΚ από την αγορά. 2. Η ως άνω απόφαση κοινοποιείται στην ΕΕΤΤ, την ΕΕΑΕ και στους κατά περίπτωση ενδιαφερόμενους φορείς. 3. Ο θιγόμενος μπορεί εντός προθεσμίας 10 ημερών από την επόμενη της κοινοποιήσεως να προσφύγει στη Διεύθυνση Πιστοποίησης του ΥΜΕ, ακολουθούμενης της διαδικασίας ακροάσεων σύμφωνα με το άρθρο 6 του Κώδικα Διοικητικής Διαδικασίας (ν. 2690/1999). Άρθρο 7 Έναρξη ισχύος Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 